इसके बाद श्रीलंका टीम के कप्तान दिनेश चांदीमल ने इसकी शिकायत मैदानी अंपायरों से की। अंपायरों ने इस शिकायत को गंभीरता से लिया और अन्य अधिकारियों से बातचीत करते हुए खेल को फौरन रोक दिया गया। इसी दौरान कोहली को गुस्से में अपना बल्ला मैदान में पटकते हुए देखा गया। हालांकि उसके कछ ही समय बाद कोहली संदकना की गेंद पर LBW आउट होकर पवेलियन लौट गए। बता दें कि पहली बार जब खेल रुका तो रविचंद्रन अश्विन आउट हुए और जब दूसरी बार खेल रुका तो विराट कोहली आउट हो गए। कोहली जिस तरह की बल्लेबाजी कर रहे थे उसे देखते हुए वह 300 जरूर लगा सकते थे लेकिन बार-बार खेल रुकने से उनका ध्यान बंट गया और वह 243 रन बनाकर आउट हो गए।